2016. gada 22. novembrī Noteikumi Nr. 743

Rīgā (prot. Nr. 64 40. §)

**Grozījumi Ministru kabineta 2015. gada 11. augusta noteikumos Nr. 458 "Valsts un Eiropas Savienības atbalsta piešķiršanas kārtība pasākumā "Zvejas un akvakultūras produktu apstrāde""**

Izdoti saskaņā ar Lauksaimniecības un

lauku attīstības likuma 5. panta ceturto daļu

Izdarīt Ministru kabineta 2015. gada 11. augusta noteikumos Nr. 458 "Valsts un Eiropas Savienības atbalsta piešķiršanas kārtība pasākumā "Zvejas un akvakultūras produktu apstrāde"" (Latvijas Vēstnesis, 2015, 157. nr.; 2016, 122. nr.) šādus grozījumus:

1. Svītrot 25. punktu.

2. Svītrot 41. punkta otro teikumu.

3. Papildināt 1. pielikuma B.6. tabulu ar 7. rindu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| **"**7. | Projekta īstenošanas rezultātā jaunradīto darbavietu skaits\* |  |  |  |  | " |

4. Papildināt 1. pielikuma B.6. tabulu ar piezīmi šādā redakcijā:

"\* Par vienu darbavietu tiek uzskatīta darbavieta, kas paredzēta darbiniekam, ar kuru noslēgts darba līgums, nosakot noteiktu normālu darba laiku, vai pašnodarbinātas personas saimnieciskās darbības uzsākšana, vai vairākas darbavietas sezonas darbu veikšanai, kurās kopā nostrādāto stundu skaits kalendāra gadā atbilst normālam darba laikam."

5. Izteikt 1. pielikuma D.1. tabulas 22., 23., 24. un 25. rindu šādā redakcijā:

|  |  |  |  |  |  |
| --- | --- | --- | --- | --- | --- |
| "22. | Būvatļauja ar būvvaldes atzīmi par būvniecības ieceres akceptu, ja iesniegšanas dienā nav apstiprināts tehniskais projekts\* | kopija |  |  |  |
| 23. | Paskaidrojuma raksts vai apliecinājuma karte ar būvvaldes atzīmi par būvniecības ieceres akceptu, kas izstrādāta atbilstoši būvniecību reglamentē­jošiem normatīvajiem aktiem un attiecīgās pašvaldības saistošajiem noteikumiem\* | kopija |  |  |  |
| 24. | Sagatavota būvniecības izmaksu tāme, ja atbilstoši plānotajai būvniecības iecerei būvvalde atbalsta pretendentam izsniegusi paskaidrojuma rakstu vai apliecinājuma karti\* | oriģināls |  |  |  |
| 25. | Būvmateriālu iegādei – būvprojekts un būvatļauja ar būvvaldes atzīmi par projektēšanas nosacījumu izpildi, ja būvvalde atbilstoši plānotajai būvniecības iecerei nav izsniegusi paskaidrojuma rakstu vai apliecinājuma karti\* | kopija |  |  | " |

6. Izteikt 1. pielikuma D.1. tabulas otro piezīmi šādā redakcijā:

"\*\* Arhitektu, inženieru, konsultantu u. c. pakalpojumi ietilpst vispārējās izmaksās, un iepirkuma dokumentus par tiem iesniedz kopā ar projekta iesniegumu vai sešu mēnešu laikā pēc Lauku atbalsta dienesta lēmuma par projekta iesnieguma apstiprināšanu stāšanās spēkā."

7. Izteikt 3. pielikuma 2. tabulas "DARBASPĒKS" piezīmi šādā redakcijā:

"\* Par vienu darbavietu tiek uzskatīta darbavieta, kas paredzēta darbiniekam, ar kuru noslēgts darba līgums, nosakot noteiktu normālu darba laiku, vai pašnodarbinātas personas saimnieciskās darbības uzsākšana, vai vairākas darbavietas sezonas darbu veikšanai, kurās kopā nostrādāto stundu skaits kalendāra gadā atbilst normālam darba laikam."

8. Izteikt 3. pielikuma 4. tabulu šādā redakcijā:

"**4. ATBALSTA SAŅĒMĒJA PĒDĒJĀ NOSLĒGTĀ GADA PĀRSKATA RĀDĪTĀJI par 20\_\_. gadu**

|  |  |
| --- | --- |
| Neto apgrozījums, *euro* |  |
| Kopējās izmaksas, *euro* |  |
| Peļņa/zaudējumi pēc nodokļu nomaksas, *euro* |  |
| Neto apgrozījums no darbības zvejas un akvakultūras produktu apstrādē, *euro* |  |
| Ieņēmumi no produkcijas (saskaņā ar NACE 2. red. kodu 10.2.) pārdošanas, *euro* | " |

Ministru prezidents Māris Kučinskis

Zemkopības ministrs Jānis Dūklavs